Ernst Baasland
Store norske leksikon,Religion og filosofi,Religioner og livssyn,Kristendom,Den norske kirke
Ernst Baasland er en norsk teolog. Han ble cand. theol. i 1970, dr. theol. i 1981 og professor i teologi (Det nye testamentet) ved Menighetsfakultetet i 1984. Han var biskop i Stavanger bispedømme fra 1998 til 15. juni 2009.
Baasland har skrevet bøker og artikler om nytestamentlige og aktuelle kirkelige emner, blant annet Teologi og metodologi: en analyse av Rudolf Bultmanns tidligste arbeider (doktoravhandling, 1981) og Ordet fanger: Bibelen og vår tid (1991). I 2003 gav han ut Korsfylket: Rogalands røtter inn i vår tid. I 2015 kom en monografi om Bergprekenen, Parables and Rhetoric in the Sermon on the Mount: New Approaches to a Classical Text, og i 2020 behandlet han det samme temaet i boka Radical philosophy of life: studies on the Sermon on the Mount. Les mer i Store norske leksikon Den norske kirke Rudolf Bultmann teologi